Картина, която съдържа скица, рисунка, постер, Графика

Описанието е генерирано автоматично **СУ ”Св. св. Кирил и Методий” гр. Златарица**

гр. Златарица, общ.Златарица, обл. В. Търново, ул.”Димитър Палев” №3-5,

тел: 0618/98659, е-mail:souzlatarica@mail.bg, [www.bgschool.net](http://www.bgschool.net/)

**УТВЪРЖДАВАМ:**

Христина Ганчева

Директор на СУ “Св. Св. Кирил и Методий”

гр. Златарица

**СТРАТЕГИЯ**

**ЗА РАЗВИТИЕ НА СРЕДНО УЧИЛИЩЕ “СВ. СВ. КИРИЛ И МЕТОДИЙ”,**

**Валидизиране:** период на действие- 2024/ 2028 г.

Актуализиране с Решение на ПС № 11 от 10.09.2024 г.

Утвърждаване със Заповед на директора РД 09-1260 /11.09.2024 г.

**Анотация**

Стратегията за развитие на СУ “Св.св. Кирил и Методий“- 2024/2028г. е естествен резултат от дългосрочните педагогически търсения в областта на когнитивното познание на различните културно-образователни направления. Тя е логично продължение на стратегията от периода 2020- 2024 г. Определя развитието на Средно училище „Св. св. Кирил и Методий“, гр. Златарица за периода 2024 – 2028 г.

Притежава характера на еталон с рамкирани базисни образователни аспекти и целеви професионални жалони, успехи, тези и модели. Отразява процеси, свързани с проявлението и изменението на геопространствения статус на регионалната, националната и европейската култура и мислене, с кариерната перспектива. Стратегията визуализира обобщен процедурен модел с практико- приложни решения, с технологии, с алгоритмизация на педагогическите взаимодействия.

Визията на стратегията е фокусирана в: благоприятната среда на обучение и професионална квалификация, възпитание и социализация на учениците; в кариерното развитие на учителската колегия, във включванията в по- голяма степен на родителите като активна страна в процеса взаимодействие; в интегрирането на дейността на допирни институции.

Стратегията за развитие на училището е отворена за допълнения, съобразно нормативните изменения и реалните обществени промени.

**I.Нормативни основания за разработване на актуализацията** на стратегия за развитие на Средно училище „Св. св. Кирил и Методий“ – гр. Златарица

1. Правна рамка на Европейския съюз

1.1. Препоръка на Европейския парламент и Съвета от 12.02.2001 г. за европейско сътрудничество при оценяване качеството на училищното образование

1.2. Европа 2020 –Стратегия за интелигентен, устойчив и приобщаващ растеж

1.3. Европейска квалификационна рамка за учене през целия живот

1.4. Стратегия за образователна интеграция на децата и учениците от етническите

1.5. Конвенцията на ООН за правата на детето

1.6. Препоръка на Европейския парламент и Съвета на Европа от 18.06.2019 г. за приемане на Европейска референтна рамка за осигуряване на качеството в професионалното образование и обучение

1.7.Подготвяне на нашите младежи за един приобщаващ и устойчив свят, „Рамка за глобалната компетентност на ОИСР, PISA, 2018

1.8. Препоръка на Съвета на Европа от 22 май 2018 относно ключови компетентности за учене през целия живот, ЕИП

2. Национална правна рамка

2.1. Конституция на Република България

2.2. Закон за предучилищното и училищното образование, 2015, в сила от 2016

2.3. Национална стратегия за учене през целия живот за периода 2014-2020

година

2.4. Национална стратегия за развитие на педагогическите кадри

2.5. Стратегия за ефективно прилагане на информационни и комуникационни

технологии в образованието и науката на Република България (2014-2020 г.)

2.6. Стратегия за намаляване на дела на преждевременно напусналите

образователната система 2020-2024

2.7. Национална стратегия за насърчаване и повишаване на грамотността

2.8.Закон за закрила на детето

2.9. Наредба № 8 от 11.08.2016 г. за информацията и документите за системата

на предучилищното и училищното образование

2.10. Наредба №10 от 0109.2016 г. за организация на дейностите в училищното образование

2.11. Наредба № 15 от 22.07.2019 г. за статута и професионалното развитие на

учителите, директорите и другите педагогически специалисти

2.12. Наредба № 11 от 01.09.2016 г. за оценяване на резултатите от обучението на учениците

2.13. Наредба №7 от 11.08.2016 за професионалната подготовка

2.14.Обобщена информация за идентифицирани проблеми в учебните програми, 2022г

2.15. Национална програма за развитие „България 2030“;

2.16. Стратегическа рамка за развитие на образованието, обучението и ученето в Република България (2021 – 2030);

2.17. Стратегия за възпитателната работа в образователните институции (2019

– 2030 г.)

2.18.Национална стратегия на Република България за равенство, приобщаване и участие на ромите (2021 – 2030);

2.19. Национална стратегия за детето (2018 – 2030 г.);

2.20. Национална програма за закрила на детето (2019 г.);

2.21. Национална квалификационна рамка на Република България;

2.22. Национални програми за развитие на образованието и др.

2.23. Закон за защита на личните данни

2.24. Закон за защита от дискриминация;

2.25. Закон за семейните помощи за деца;

2.26. Закон за здравословни и безопасни условия на труд;

2.27. Държавни образователни стандарти и др.;

2.28.Колективен трудов договор в системата на предучилищното и училищното образование;

2.29. Механизъм за съвместна работа на институциите по обхващане, включване и предотвратяване на отпадането от образователната система на деца и ученици в задължителна предучилищна и училищна възраст;

2.30 Механизъм за противодействие на тормоза и насилието в институциите в системата на предучилищното и училищното образование и др.

2.31.Междупредметната интеграция в средното училище. София, Универс. Издателство „Св. Климент Охридски“, 2019г.

2.32. Педагогическа психология. Велико Търново, Унив. Изд. „Св.св. Кирил и Методий“, 1995г.

2.33. Информационни и комуникационни технологии в обучението и работа в дигитална среда, София, Авангард Прима, 2018г.

2.34. „С главата напред- всеки е гениален, стига да поиска“, София, Кръгозор 2021г.

2.34. Постановление № 50 от 13.03.2024г. за изменение на наредбата за приобщаващото образование и др.

**II.Характеристики на Средно училище „Св. св. Кирил и Методий“ - гр. Златарица**

1. СУ „ Св. Св. Кирил и Методий“ е общинско средно училище. След оптимизиране на общинската структура на училищата училището е средищно. Броят на учениците е динамичен, обучаващи се в дневна форма на обучение през 2024/2025 година са 240, разпределени в 13 паралелки от ПГ до XII клас.

2. Педагогическите специалисти и учениците се включват активно в образователни, културни и социални инициативи, организирани на училищно, общинско, областно и национално ниво. Осъществяват се дейности, свързани както с образователната дейност, така и широк спектър от извънкласни и извънучилищни дейности по национални проекти и програми.

3. Приоритет в дейността на училището е повишаване качеството на обучението по всички учебни предмети и завишаване резултатите на НВО в 4, 7 и 10. клас и на ДЗИ в 12. клас по БЕЛ и професия, съизмерими на областно и национално ниво през последните три годините.

На НВО по БЕЛ и Математика в 4 и 7 клас се забелязват тенденции на повишаване на броя точки и се отбелязва динамика в тенденциите на растеж на постиженията през учебната 2023/ 2024 в сравнение с учебната 2022/ 2023 година, както следва:

А/Начален етап

БЕЛ – понижение на броя точки

Математика – увеличение на броя точки с 2.85 т., т.н. напредък;

Б/ Прогимназиален етап

БЕЛ- увеличение на броя точки, т.н. напредък;

Математика- увеличение на броя точки, т.н. напредък;

В/ Първи гимназиален етап

БЕЛ- увеличение на броя точки, т.н. напредък;

Математика- увеличение на броя точки, т.н. напредък

Г/ Втори гимназиален етап

На ДЗИ БЕЛ – увеличение на броя точки, т.н. напредък

Втори ДЗИ – увеличение на броя точки, т.н. напредък.

4. Училището работи по проекти на МОН:

* Проект BG05M20P001-1.001-0001 „Успех за теб“.
* Проект BG05M2ОP001-3.003-0001 „Силен старт“
* Проект BG05M2OP001-2.011-0001 „Образование за утрешния ден“
* Проект BG05M2OP001-2.010-0001 „Квалификация за професионално развитие на педагогическите специалисти“

1. Училището работи по национални програми на МОН:

* НП „Заедно в грижата за ученика’’
* НП „Информационни и комуникационни технологии“
* НП “Без свободен час в училище’’
* НП „Оптимизиране на вътрешната структура на персонала“
* НП „България – образователни маршрути“
* НП „Заедно в изкуствата и спорта“

6. Има работещи 6 групи „Занимания по интереси“. Наложен е стил на екипност в работата и положително отношение на училищното ръководство към училищния персонал, партньорството с родителите и заинтересованите страни и институции също са фактори, които определят положителната характеристика на училището и добрия му имидж.

7. Квалификацията на учителите е изведена като водещ училищен приоритет и гарант за добри образователни услуги. Ползват се предоставените възможности на ВТУ “Св.св. Кирил и Методий“, Велико Търново за външна квалификация, както и Департаментите за повишаване на квалификацията на учителите. Прилагат се форми на наставничество на млади и новоназначени учители, както и на такива, които за известен период са били извън системата на училищното образование.

8. Училищната общност е добре функционираща – формиран е Обществен съвет, Ученически съвет, училището осъществява пълноценно сътрудничество с други училища и с висши учебни заведения.

Горепосочените резултати от НВО и ДЗИ предопределят целите и посоките за развитие за периода 2024/2028 година, като се отчитат и състоянието на училището и на външната среда.

Настоящата стратегия за развитие на СУ “Св. Св. Кирил и Методий“, гр. Златарица за периода 2024/2028 г. очертава в дългосрочен план пътя и насоките за развитие, основните тенденции, цели, задачи и приоритети в дейността на училищната институция, както и ресурсите, с които училището ще постигне нейното изпълнение. С реализирането на стратегията ще се отговори на очакванията на всички участници в образователния процес:

Учениците – създаване на оптимални условия за обучение, възпитание и развитие на всеки ученик съобразено с индивидуалните му способности и потребности, чрез изграждане на образователно пространство, в което всеки ученик да намери своето място, да почувства и преживее ситуации за успех и себеутвърждаване в процеса на обучение. Формиране у ученици на нагласи за продължаващо образование, удовлетвореност и професионална реализация.

Родителите – оправдаване на очакванията за съвременна организация на образователния процес и повишаване качеството и резултатите на обучение.

Обществото и пазарът на труда – изграждане у учениците на социално значими жизнени ценности, професионално – личностни компетенции, които да отговарят на потребностите на обществото.

Педагогическите специалисти –системно личностно квалифицирани и мотивирани за образователни успехи.

**Анализ на външната среда**

Някои външни фактори имат негативно въздействие върху развитието на образователната система, което се изразява в дисхармония между мисията на училището и очакванията и изискванията към качеството на образованието. Училището, като институция функционира в условията на агресивна среда, която оказва силно влияние върху личността на учениците, мотивацията им за учене, а също така и върху поведението им. Основният очертаващ се проблем е свързан с мотивацията на учениците за учене.

Анализ на тенденциите на външната среда:

|  |  |  |
| --- | --- | --- |
| Среда | Тенденции | Последствие |
| Политическа | ЗПУО – образованието е национален приоритет. Разминаване между обществените потребности и продукта на образованието. | Качествена промяна във философията на образователната система: нова образователна структура, организация на обучение, гъвкавост и свобода на учебните планове и програми, ново отношение към ученика и учителя и неговата квалификация и кариерно израстване, форми за цялостна и индивидуализирана подкрепа на ученика и др. |
| Икономическа | Нестабилна/неработеща икономика, разклатена от последиците от COVID – 19  Социални неравенства – ниски/ липсващи доходи на семействата, безработни родители  Ниско заплащане на труда | Свиване на разходната част от бюджета на училището, рестриктивен бюджет.  Ученици напускат училището – семействата заминават в чужбина;  Ученици се налага да работят, за да се издържат.  Недостатъчна материална сигурност на учениците. |
| Социални | Влошаване на демографските показатели.  Намаляване заинтересоваността на родителите по отношение на образованието на децата.  Отрицателно влияние на средата върху възпитанието на учениците и мотивацията за учене.  Сравнително нисък социален статус на учениците | Намаляване броя на учениците.  Нарастване на социалните различия между учениците.  Влошени показатели на възпитателната дейност в училище.  Ниска мотивация за учене.  Негативно отношение към училището.  Очертаваща се криза за учителски кадри, нежелание н студентите да се реализират учителската професия. |
| Технологична | Подобряване на технологичното обезпечаване на образованието: ИКТ, интернет, електронни ресурси.  Промяна във визията и съдържанието на педагогическите технологии. | Много добра материална база, създаваща условия за качество и ефективност на образователния процес. |
| Законова | ЗПУО и ДОС | Осигуряване на прозрачност и предимство на политиките, които се предприемат в системата.  Постигнат разумен баланс между нормативност, овластяване и свобода на отделните участници в процеса на училищното образование – училища, учители, родители, ученици |

**Изводи:** Въздействието, което оказва външната среда върху българското училище, е благоприятна. Най– силно изразени фактори са икономическата и социалната среда, които имат определящо значение за образователната система. Прогнозите за тяхното развитие и влияние са нееднозначни и са в зависимост от външни и вътрешно-политически фактори. При тази неопределеност е трудно да се предвиди тенденцията за развитието им. Може обаче да приемем на базата на сегашното им състояние, че те ще запазят негативното си въздействие върху образователната система.

**Анализ и оценка на състоянието на училището – SWOT анализ**

Целта на SWOT – анализа / силни, слаби страни, възможности/ е да се определи състоянието на училището като система.

|  |  |
| --- | --- |
| Силни страни | Възможности |
| Образователен процес:   * Оптимални резултати на НВО и ДЗИ, съотносими към регионалните и националните с тенденция на напредък; * Висок процент на продължаващите в средни и висши учебни заведения; * Увеличаване броя часове по БЕЛ и Математика за подготовка за НВО; * Увеличаване броя часове за подготовка за ДЗИ; * Създадени оптимални условия за целодневна организация на учебния ден; * Висок процент на реализирали се работници по изучаваната професия.   Ученици:   * Привличане на учениците като пълноценни участници в образователния процес и при разработване и реализиране на проекти. * Сравнително добра пълняемост на паралелките, предвид демографските характеристики на района. * Едносменен режим. * Няма отпаднали ученици през последните години, поради ранни бракове, отсъствия или слаб успех. * Предоставяне, чрез обучение в други форми на обучение / дуална, професионална, самостоятелна/ за продължаване на образованието. * Функциониращи форми на ученическо самоуправление.   Педагогически специалисти:   * Пълна кадрова екипна осигуреност с квалифицирани преподаватели в т. ч. училищен психолог, логопед, ресурсен учител, образователен медиатор. Всички учители имат защитено ПКС. * Създадени условия за повишаване на квалификацията на учителите, обмен на успешни практики, действащи МО; * Участие на учителите във форуми по проблемите на образованието, във форума на младите специалисти в област В. Търново. * Контрол върху качеството на образованието. * Екипност и диалогичност в работата на всички нива. * Добър ръководен екип с делегирани права и задължения. * Добро институционално взаимодействие.   Управление, образование, възпитание   * Осигуряване на свободен, неограничен и равен достъп до образование. * Високи стандарти на предлаганото образование. * Дългогодишни традиции и резултати в образователната дейност, съобразена със социално – икономическото развитие на региона. * Ефективна вътрешна нормативна уредба. * Ритуализация на училищния живот. * Добра координация и обмен на информация между класен ръководител, училищен психолог, образователен медиатор и ръководството на училището при работа с учениците с проблемно поведение. * Осигурени здравословни и безопасни условия за труд и учене.   Материална база:   * Много добра материална база – учебни кабинети за всеки преподавател, компютърни кабинети, мултифункционален кабинет, обновена открита спортна площадка, достъп до интернет, Wi – Fi мрежа, видеонаблюдение, жива охрана, ресурсен кабинет, автоматизирана пожароизвестителна система, лекарски кабинет. * Учебно – технически средства – преносими компютри, мултимедии, компютърни терминални решения, техника за размножаване, ламиниране, цветен принтер, интерактивни бели дъски, ел. учебници. * Обновяване и модернизиране на МТБ според възможностите на делегирания бюджет.   Финансови ресурси:   * Добро управление на финансовите средства в условията на делегиран бюджет. * Обективност, прозрачност и достъпност при разработването и управлението на бюджета. * Управленска култура на ръководството и връзки между управленските функции: планиране, организиране, координиране и контрол. * Коректно и редовно обезпечаване на средства за заплати, допълнителни възнаграждения, осигурителни вноски, ДТВ, средства за облекло.   Партньорства и заинтересовани страни:   * Съвместна работа с РУО В. Търново, община Златарица, МКБППМН, РУ „Полиция“ и инспекторите от ДПС – гр. Елена, ДПС гр. Елена – Отдел “Закрила на детето“, ЦНСТ гр. Златарица, културни институции, неправителствени организации и др. | * Анализ на демографската перспектива на общината и региона във връзка с успешното реализиране на приема след VII клас и във ВУЗ. * Подкрепа на личностното развитие на учениците, превенция на обучителните трудности и ранно оценяване на риска – ранно идентифициране на учениците в риск, чрез проучване и оценка на потребностите и интересите им, откриване и предотвратяване на причините, които биха довели до ранно отпадане. * Превенция на агресията и противообществените прояви. * Повишаване капацитета на учителите за промяна настила и методите на работа и ориентиране на обучението към потребностите на отделната личност. * Повишаване на квалификацията, обмяна на добри практики и внедряване на иновации. * Оптимизиране на училищните учебни планове в прогимназиален и гимназиален етап. * Разширяване връзките с НПО и реализиране на проекти и програми. * Превръщана на училището в център за предоставяне на образователни услуги – кариерно ориентиране, извънкласни дейности, занимания по интереси. * Осигуряване на възможности за развитие и изява на талантливи ученици в различни области и направления. * Високи изисквания към собствената научна и педагогическа подготовка, изпълнение на личен план за развитие на педагогическите специалисти. * Използване на портфолиото като инструмент за професионално развитие. * Използване на съвременните образователни технологии за мотивиране на учениците и прилагане на усвоените знания в практиката. * Ефективност на работата на МО за повишаване на подготовката на учителите и споделяне на добри практики. * Преодоляване на рутината и формалното изпълнение на служебните задължения. * Възможност за кариерно развитие. * Разширяване на възможностите за вътрешноинституционална и извънучилищна квалификационна дейност. * Сътрудничество с родителите: структуриране и дейност на обществен съвет, изпълнение на съвместни дейности и инициативи. * Достъп до национални програми и програми на ЕС и активно включване на учители и ученици в проекти. * Актуализиране на училищната политики. * Мониторинг на дейностите в образователния процес и своевременно предприемане на действия за неговото подобряване. * Целенасочени дейности за поддържане и издигане имиджа на институцията. * Оптимизиране на екипната работа в различни направления. * Осъвременяване на МТБ и продължаване внедряването на иновации на базата на ИКТ. * Намаляване риска от достъп на външни лица в сградата на училището и създаване на условия за инциденти. * Усвояване на средствата от проекти. * Гъвкаво използване на системата за оценяване на постигнатите резултати от труда на педагогическите специалисти и непедагогическия персонал. * Стимулиране на дарителската дейност. * Разширяване на партньорствата с институциите и НПО. |
| СЛАБИ СТРАНИ | ЗАПЛАХИ |
| * Намаляване броя на учениците. * Необходимост от повишаване на ученията на част от учителите за използване и създаване на електронни учебни ресурси. * Недостатъчни финансови средства за капиталови разходи и текущи ремонти. * Липса на добри условия за обучение на ученици с увреждания / асансьор, специални тоалетни/ | - Риск от засилване на отрицателните влияния на обкръжаващата среда върху учениците – агресия, зависимости и др.  -Наличие на безработица и икономическа несигурност, което затруднява образователния процес.  -Отрицателно влияние на обкръжаващата среда върху образователния процес.  -Нисък социален статус и недостатъчен авторитет на българския учител, застаряващ учителски състав, феминизация на учителската професия.  -Опасност от липса на млади учители. |

**Изводи**: Анализът показва, че съпоставката „силни страни – възможности“ има голяма тежест, което определя стратегията за развитие, насочена към затвърдяване и развитие на завоюваните позиции и разкриване на нови перспективни професионални специалности, както в дуална, така и професионални паралелки. Съществуват възможности за повишаване на качеството на осъществяваното образование и предоставяната подкрепа за личностно развитие на учениците. Изграждането на сплотена училищна общност ще повлияе положително на проблеми, свързани с мотивацията, екипната работа, отсъствията, образователните резултати. Нормативната уредба посочва родителя като равностоен участник в образователния процес, но все още привличането и ефективното сътрудничество с част от родителите е предизвикателство пред екипа. Успешен подход за решаване на възникващите проблеми е търсенето на сътрудничество в училището и извън него със заинтересованите страни и обществените организации.

**Мисия на училището**

Мисията на СУ “Св. Св. Кирил и Методий“, гр. Златарица е да подпомага учениците в развитието и усъвършенстването им в желана оптимална училищна среда, с квалифицирани учители и в партньорство с родителите. Усилията ни са насочени към придобиване от учениците не само на базово образование, но и на актуални знания, умения и компетентности, които ще са им необходими, за да се реализират успешно в социалната среда, с проява на уважение към гражданските права на другите и отговорно собствено поведение.

Училището гарантира образователна подготовка, съответстваща на европейските образователни стандарти и формира общочовешки и национални ценности. Съхранявайки добрите традиции, то се развива като образователна система, отговаряща по най – добрия начин на високите изисквания, които поставя динамичният, високотехнологичен и глобализиращ се свят. В центъра е личността на ученика, с цел неговото интелектуално, емоционално, духовно – нравствено, физически и социално развитие.

**Основни цели и приоритети в дейността на училището**

Развитието на СУ “Св. Св. Кирил и Методий“ в условията на растяща конкуренция, чрез създаване на благоприятна, насърчаваща и подкрепяща среда за учениците и учителите и в партньорство с родителите и институциите, с което да се утвърди като предпочитано място за обучение и възпитание на подрастващите от града и общината и се превърне от училище за всички в училище за всеки.

**Основни цели:**

* определяне на приоритетите на училището за тригодишен период от време;
* набелязване на действия и мерки за реализиране на приоритетите;
* интегриране и синхронизиране в голяма степен действията на различните институции, структури и лица, имащи партньорски взаимоотношения с училището;
* съхраняване и утвърждаване на СУ „Св. св. Кирил и Методий“, гр. Златарица като училище с привлекателна, модерна и безопасна среда за образование и възпитание, осигуряваща личностно развитие на учениците чрез формиране на ключовите компетентности и способности;
* завършване изграждането на образователен STE(А)M център;
* модернизиране на материално-техническата база в по-привлекателна, качествена и безопасна среда за учене и иновации.

**Водещи приоритети:**

1. Поддържане на високо качество и ефективност в процеса на училищното образование съобразно индивидуалните способности и потребности на учениците, чрез привеждане на дейността на училището в съответствие с разпоредбите на ЗПУО и ДОС:

1.1. Планиране, организация и контрол на дейността на училището.

1.2. Осъществяване на привлекателен и мотивиращ процес на образование, възпитание и социализация.

1.3. Осъществяване на обучение по учебни планове съобразно потребностите и интересите на учениците и възможностите на училищната институция.

1.4. Диференциация на училището – утвърждаване на собствен позитивен облик в условията на конкуренция.

1.5. Иновативна стратегия, чието внедряване изпреварва масовото въвеждане на новости в педагогиката.

1.6. Свободен избор на учениците при участие в извънкласни и извънучилищни дейности, основан на техния интерес и потребности.

2. Изграждане и поддържане на училищната организационна култура чрез институционални политики в подкрепа на гражданското, здравното, екологичното и интеркултурното образование:

2.1. Възпитание в патриотизъм и национално самосъзнание.

2.2. Ритуализация на училищния живот.

2.3. Утвърждаване на ученическото самоуправление.

2.4. Екологична култура и навици за здравословен начин на живот.

2.5. Превенция на агресията и негативните прояви сред учениците.

2.6. Подкрепа на личностното развитие.

2.7. Гражданско образование, насочено към усвояване на знания и личностни умения на учениците за активно взаимодействие със социалната среда, култура на поведение и взаимоотношения.

3. Училището – желано място за обучение, изява и подкрепа на личностното развитие на учениците.

3.1. Демократизация и хуманизация на училищния живот – поставяне на ученика в центъра на цялостната дейност.

3.2. Извънкласни и извънучилищни дейности.

3.3. Създаване и поддържане на благоприятна среда за обучение и развитие.

3.4. Обновяване и обогатяване на МТБ.

3.5. Ориентираност към провокиране на мислене, самостоятелност и формиране на умения, а не към „готови знания”.

4. Повишаване на професионалната компетентност и квалификация на педагогическите кадри:

4.1. Квалификация на педагогическите специалисти.

4.2. Съобразена с интересите на училището професионална квалификация на учителите и активно прилагане на усвоените знания и умения в практиката.

4.3. Отлична кадрова обезпеченост, гарантираща високо качество на педагогическия труд.

4.4. Пирамидален модел на управление чрез предоставяне на права и делегиране на пълномощия.

5. Взаимодействия с родители, институции и структури, работещи в областта на образованието и младежта:

5.1. Взаимодействие с родителите. Съобразяване на училищната политика с потребностите на учениците и техните родители.

5.2. Взаимодействие с институциите.

5.3. Присъствие на училището в общественото пространство. Активен PR чрез дейности, повишаващи интереса към образователната институция и нейната репутация.

5.4. Диверсификация – многообразие на дейностите в съответствие с желанията и интересите на учениците и техните родители.

5.5. Последователна медийна политика, запознаваща обществеността с успехите та училището.

6. Противодействие на тормоза и насилието.

6.1. Изграждане на позитивна, подкрепяща среда за превенция на тормоза и насилието и преодоляване на проблемното поведение, свързани с:

* изграждане на позитивен организационен климат в училището;
* психологическа подкрепа, насочена към учениците, педагогическите специалисти и родителите за създаване на условия за сътрудничество и ефективна комуникация между всички участници в образователния процес, предоставяне на методическа помощ на учителите за превенция на насилието и за преодоляване на проблемното поведение на учениците, извършване на групова работа с ученици и/или кризисна интервенция, работа със средата, в която е ученикът – семейството, връстниците.

6.2. Оптимизиране на системата за видеонаблюдение, контрол на достъпа и дежурство в училище с оглед недопускане на прояви на агресия.

6.3. Запознаване на всички ученици и родителите им с Етичния кодекс на общността и с правилата на поведение в класа.

7. Превенция на риска от ранно отпадане от системата на училищното образование.

7.1. Извършване на своевременни анализ и оценка на риска от отпадане и адекватна реакция спрямо ученици, застрашени от отпадане (посещения по домовете за установяване на причините и прилагане на мерки за предотвратяване отсъствието на учениците, пряко взаимодействие с родителите за повишаване на родителския капацитет и засилен родителски контрол и др.) Включване на учениците в риск от отпадане в специфични училищни дейности:

* за изява на творческия им потенциал – училищни празници, състезания, конкурси и др.;

7.2. инициативи, насочени към гражданско, екологично, патриотично възпитание;

7.3. свободен достъп до училищната база;

7.4. изпълнение на проекти;

7.5. кариерно ориентиране и консултиране;

7.6. превенция на рисковете и здравословни житейски избори.

8. Създаване на подкрепяща среда за учениците със специални образователни потребности и условия за приобщаващо образование за ученици в риск от отпадане:

8.1. изготвяне на индивидуални учебни програми и планове за подкрепа на учениците в риск и с ниска мотивация;

8.2. консултиране и допълнителна работа;

8.3. целенасочена подготовка за НВО и ДЗИ;

8.4. недопускане на прояви на агресия и тормоз;

**План за действие и финансиране на дейностите по изпълнение на приоритетите**

1. Поддържане на високо качество и ефективност в процеса на училищното образование съобразно индивидуалните способности и потребности на учениците чрез привеждане на дейността на училището в съответствие с разпоредбите на ЗПУО и ДОС:

|  |  |  |  |  |
| --- | --- | --- | --- | --- |
| Приоритетни направления | Дейности | Срок | Изпълнител / и | Финансиране |
| 1.1.Планиране, организация и контрол на дейността на училището | 1.1.1.Изготвяне и актуализация на основните училищни документи в съответствие със ЗПУО и ДОС:  -планове; правилници, УУП;  -годишна програма за ЦУОД;  -мерки за подобряване на учебните резултати, програма за превенция на отпадането;  1.1.2.Изграждане на постоянни училищни комисии за планиране и организация на основните направления в дейността на училището.  1.1.3.Кадрова осигуреност на общообразователната и професионална подготовка:  -поддържане и обновяване на базата със заместващи учители;  -актуализиране на училищната програма за часовете, които не се водят от специалисти по време на заместване;  1.1.4.Поддържане на оптимален за пълноценното осъществяване на дейността на училището състав на непедагогически персонал.  1.1.5.Разработване на система от критерии и показатели за оценка на дейността на учители и служители в училище, обвързана с резултатите и постиженията. Гъвкаво използване на системата за оценяване на постигнатите резултати от руда на педагогическите специалисти за определяне на ДМС и непедагогическия персона.  1.1.6.Осъществяване на училищния план – прием.  1.1.7.Осъществяване на ефективен контрол на директора съобразно целите на стратегията и на дейностите в процеса на училищното образование и своевременно предприемане на действие за тяхното подобряване. | Ежегодно | Директор, педагогически специалисти | Делегиран бюджет |
| 1.2.Осъществяване на привлекателен и мотивиращ процес на обучение, възпитание и социализация. | 1.2.1.Използване на съвременните образователни технологии и форми на педагогическо взаимодействие за мотивиране на учениците за прилагане на усвоените знания в практиката.  1.2.2.Адаптиране на стила и методите на работа и ориентиране на обучението към потребностите на отделната личност.  1.2.3.Подкрепа на личностното развитие на учениците, превенция на образователните трудности и ранно оценяване на риска – ранно идентифициране на учениците в риск чрез проучване и оценка на потребностите и интересите им, откриване и предотвратяване на причините, които биха довели до отпадане от училище.  1.2.4.Осъществяване на всеки етап от процеса на училищно образование на ефективна обратна връзка за постигнатите резултати, за отношението на учениците към формите и методите на преподаване, за техните нагласи и мотивация.  1.2.5.Издигане равнището на функционалната грамотност за постигане на умения за успяване. | Постоянен | Директор, педагогически специалисти | Училищен бюджет, изпълнение на програми и проекти |

2. Изграждане и поддържане на училищната организационна култура чрез институционални политики в подкрепа на гражданското, здравното, екологичното и интеркултурното образование:

|  |  |  |  |  |  |
| --- | --- | --- | --- | --- | --- |
| Приоритетни направления | Дейности | Срок | | Изпълнител / и | Финансиране |
| 2.1.Възпитание в патриотизъм и национално съзнание. | 2.1.1. Насоченост на обучението към формиране и усвояване на умения за разбиране и отговорно поведение в обществото.  2.1.2. Целенасочена работа по класове, съобразена с възрастта на учениците и особеностите в тяхното  развитие и интереси.  2.1.3.Реализиране на дейностите за повишаване информираността на учениците по въпроси като :  -функциите на институции и управленски структури;  -права на човека, дискриминация, равнопоставеност на половете;  -здравна култура и здравословен начин на живот;  2.1.4.Участие в организацията и провеждането на училищните дейности и кампании, свързани с исторически събития или обществено значими инициативи.  2.1.5.Участие в кампании по актуални теми, свързани с политиките на ЕС. | Постоянен | Директор и педагогически специалисти | | Училищен бюджет, изпълнение на проекти, целеви средства от МОН |
| 2.2 Утвърждаване на ученическото самоуправление | 2.2.1.Повишаване ролята на съветите на класа и ученическия съвет при организиране и осъществяване на дейностите.  2.2.2.Участие на представители на ученическата общност при обсъждане на проблеми и взимане на управленски решения, които и при отчитане на резултатите от образователния процес. | Ежегодно | | Директор, психолог, класни ръководители | Училищен бюджет, изпълнение на проекти, целеви средства от МОН |
| 2.3.Екологична култура и навици за здравословен начин на живот | 2.3.1.Целенасочена работа, насочена към комплексно здравно образование чрез интерактивни дейности и занимания в часовете на класа, посветени на COVID – 19, превенция на тютюнопушенето, наркоманиите и злоупотребата с алкохол, активна спортна и туристическа дейност.  2.3.2Инициативи и мероприятия на училищния клуб, имащи за цел формирането на навици за здравословен начин на живот и правилни житейски избори при ранното съзряване.  2.3.3.Обучения за :  -безопасност за движение по пътищата;  -действия при бедствие и аварии; пожари;  - поведение при кризи и екстремни ситуации;  2.3.4.Съвместни дейности с външни институции за подобряване на екологичната култура;  2.3.5.Изпълнение на училищни проекти за подпомагане на физическото възпитание и спорт. | Ежегодно | | Учители, психолог, образователни медиатори | Училищен бюджет, изпълнение на проекти, целеви средства от МОН |
| 2.4. Превенция на агресията и негативните прояви сред ученици | 2.4.1.Провеждане на училищна политика и разработване на програма за превенция на агресията и негативните прояви сред учениците.  2.4.2.Подобряване уменията на работещите в училище за адекватна реакция при предотвратяване на случаи на агресия и насилие в училищна среда.  2.4.3.Изработване и приемане на правила за предотвратяване и решаване на конфликти. | Ежегодно | | Психолог, образователен медиатор, учители | Училищен бюджет, изпълнение на проекти, целеви средства от МОН |
| 2.5. Подкрепа на личностното развитие | 2.5.1.Сформиране на екип за личностно развитие на учениците, за които са идентифицирани :  -обучителни трудности и риск от отпадане от училище: ранно оценяване на риска и ранно идентифициране на учениците в риск чрез проучване и оценка на потребностите и интересите им, откриване и предотвратяване на причините, които биха довели до отпадане от училище;  -ученици със СОП: осигуряване на архитектурен, информационен и комуникационен достъп в училище;  - изявени дарби: осигуряване на условия за развитие и изява на таланта;  2.5.2.Откриване и проследяване на ученици с изявени дарби, изготвяне на база данни и създаване на условия за тяхната изява;  2.5.3.Мотивиране на учители и създаване на условия за работа с ученици с изявени дарби чрез допълнително материално стимулиране;  2.5.4.Изготвяне на програма за превенция на отпадането и/или преждевременното напускане на училище, която да съдържа:  -мерки за превенция и ограничаване на отпадането;  -действия за интервенция при отпадане и /или преждевременно напускане на училище; | Ежегодно | | Директор, психолог, образователен медиатор, класни ръководители | Училищен бюджет, изпълнение на проекти, целеви средства от МОН |

**Училището – желано място за учене, изява и подкрепа на личностното развитие**

|  |  |  |  |  |
| --- | --- | --- | --- | --- |
| Приоритетни направления | Дейности | Срок | Изпълнител / и | Финансиране |
| 3.1.Извънкласни и извънучилищни форми | 3.1.1.Организиране на учениците в извънкласни и извънучилищни форми, стимулиращи техните интереси, таланти и творчески способности.  3.1.2.Участие на учениците в разработване и реализиране на проекти по национални и европейски програми за развитие на извънкласната дейност.  3.1.3.Участие на учениците и ученическите отбори в състезания, конкурси, олимпиади.  3.1.4.Участие на учениците в организацията и провеждането на училищни празници и активности.  3.1.5.Предоставяне на свободен достъп до училищната база за провеждане на различни видове дейности. | Ежегодно | Учители | Училищен бюджет, изпълнение на проекти, целеви средства от МОН |
| 3.2.Съзваване и поддържане на благоприятна среда за обучение и развитие | 3.2.1.Осигураване на здравословни и безопасни условия на обучение и труд.  3.2.2.Подходящо интериорно оформление на учебните помещения.  3.2.3.Създаване на благоприятна и толерантна атмосфера на общуване, доверие и взаимопомощ.  3.2.4.Подкрепа на инициативността и творческата активност.  3.2.5.Целенасочена училищна политика за превенция на отпадането и/или преждевременното напускане на училище спрямо учениците в риск:  -подкрепа за преодоляване на обучителните трудности – допълнителна работа и консултации, преодоляване на обучителните затруднения;  -контрол на отсъствията на училище;  - своевременна индивидуална интервенция спрямо учениците в риск с мотивиране и преодоляване на риска от отпадане; | Ежегодно | Педагогически специалисти | Училищен бюджет, изпълнение на проекти, целеви средства от МОН |
| 3.3.Обновяване и обогатяване на материалната база | 3.3.1.Модернизиране на базата по проекти на МОН.  3.3.2.Поддържане и текущ ремонт на учебните и помощни помещения.  3.3.3.Поддъжка на системата за постоянно видеонаблюдение и спазване на пропускателния режим.  3.3.4.Поддръжка и поетапно обновяване на компютърната и комуникационна техника.  3.3.5.Осигуряване на ресурси за е-обучение, използване на ел. дневник и ел. образователни ресурси. | Ежегодно | Директор и ръководител на КК | Училищен бюджет, изпълнение на проекти, целеви средства от МОН |

**Повишаване професионалната компетентност и квалификация на педагогическите специалисти**

|  |  |  |  |  |
| --- | --- | --- | --- | --- |
| Приоритетни направления | Дейности | Срок | Изпълнител / и | Финансиране |
| 4.1.Квалификация на педагогическите кадри | 4.1.1.Изграждане на професионалния профил на педагогическите специалисти като съвкупност от знания, умения и отношения съгласно Наредба № 15 от 22.07.2019 год. за статута и професионалното развитие на учителите, директорите и другите педагогически специалисти.  4.1.2.Осигуряване на условия и възможности за усъвършенстване и обогатяване на компетентностите на педагогическите на педагогическите специалисти за ефективно изпълнение на изискванията на изпълняваната работа и за кариерното развитие чрез въвеждаща и продължаваща и продължаваща квалификация в зависимост от потребностите, целите и съдържанието на обученията:  -вътрешноинституционална квалификационна дейност – не по – малко от 16 акад. часа годишно за всеки педагог. специалист;  -максимално участие в квалификационни форми на специализирани обслужващи звена, висши училища и научни и обучителни организации, по – малко от 48 академични часа за периода на атестиране за всеки педагогически специалист.  4.1.3.Подготовка и провеждане на процедура за атестиране на педагогическите специалисти.  4.1.4.Мотивиране на учителите за придобиване на по- висока ПКС, като едно от основанията за по – бързо кариерно развитие.  4.1.5.Кариерно развитие : процес на усъвършенстване на компетентностите при последователно заемане на учителски длъжности или при придобиване на степени с цел повишаване качеството и ефективността на образованието. | Ежегодно | Директор, учители | Училищен бюджет, изпълнение на проекти, целеви средства от МОН |

**Взаимодействие с родители и институции**

|  |  |  |  |  |
| --- | --- | --- | --- | --- |
| Приоритетни направления | Дейности | Срок | Изпълнител / и | Финансиране |
| 5.1.Взаимодействие с родителите | 5.1.1.Структуриране и дейност на обществени я съвет.  5.1.2.Усъвършенстване на системата от взаимовръзки и обратна информация в релацията „ училище – семейство“:  -укрепване на положителното отношение към училището като институция от страна на ученици и родители и проява на съпричастност към училищния живот;  -установяване на система от форми и средства за сътрудничество и взаимодействие с родителите: индивидуални и групови срещи, консултации, обучения, тренинги и др.  5.1.3.Информираност на родителите и стимулиране на родителската активност: за основните нормативни и училищни документи, по повод информация за резултатите от учебната дейност, консултиране по проблеми, решаване на конфликти и налагане на санкции и др.  5.1.4.Сътрудничество и съдействие от родителите при :  -организиране на училищните дейности;  -в процеса на кариерното информиране, ориентиране и развитие;  -при идентифициран риск за ученика от отпадане и/или преждевременно напускане на училище;  5.1.5.Създаване на информационна бланка с данни и координати за своевременна връзка с ученика и неговите родители. | Постоянен | Директор, класни ръководители | Училищен бюджет, изпълнение на проекти, целеви средства от МОН |
| 5.2.Взаимодействие с институциите | 5.2.1.Популяризиране дейността на училището на общински, областни, национални и международни форуми и в медийното пространство.  5.2.2.Реализиране на съвременни проекти с партниращи организации, с дейци на науката, културата, изкуството и спорта и др.  5.2.3.Изпълнение на съвременни проекти: съвместно с детски градини и др. | Ежегодно | Директор, учители | Училищен бюджет, изпълнение на проекти, целеви средства от МОН |
| 5.3.Присъствие на училището в общественото пространство | 5.3.1.Участие на учители и ученици в общински празници, състезания, форуми и др.  5.3.2.Поддържане и своевременно обновяване на сайта на училището с актуална информация за нормативната база, организацията на дейността, изявите в различни направления на училищния живот и др.  5.3.3.Популяризиране на училището чрез информация в местния печат и електронните медии.  5.3.4.Реализиране на системна и целенасочена рекламна стратегия за привличане и задържане на ученици. | Ежегодно | Директор, учители | Училищен бюджет, изпълнение на проекти, целеви средства от МОН |

**Очаквани резултати:**

1. Повишаване качеството на образователните услуги и ефективността им.

* Осигуряване на по – голяма практическа приложимост на обучението и ориентирането му към конкретни резултати.
* Успешно участие във НВО и ДЗИ и доразвиване и усъвършенстване на системата на вътрешното оценяване.
* Засилване на възпитателната работа с деца и ученици с оглед пълноценно личностно развитие.
* Разширяване и стимулиране на формите на обучение и възпитание в дух на демократично гражданство и патриотизъм, здравно и екологично възпитание, потребителска култура, физическа активност и спорт.
* Постигане на положително отношение към училището и предлаганото училищно образование.
* По – широко навлизане на новите технологии и методи на преподаване, насочени към личностното развитие на ученика.
* Подобряване на физическата и материалната среда.

1. Развиване на системата за квалификация и кариерно развитие на педагогическите специалисти:

* Утвърждаване на авторитета и подпомагане на кариерното развитие на педагогическите кадри в училище;
* Предоставяне на възможности за индивидуализация и диференциация при оценката на труда на педагогическите специалисти в училище;
* Оптимизиране на квалификацията на педагогическите специалисти и непедагогическия персонал съобразно потребностите и целите на отделния специалист и училищната институция;
* Подобрен професионален профил на работещите в училище;

1. Утвърждаване на училището като център за формиране и развитие на професионалните личностните качества, умения и нагласи, изграждащи ценностната система на младите хора, културно, информационно и спортно средище:

* Подобрена и благоприятна среда за обучение и личностно развитие;
* Прилагане на модели на поведение, основани на идеите и принципите на гражданското образование;
* Минимизиране проявите на агресия, насилие и други негативни прояви сред учениците;
* Развиване на системата на извънкласни и извънучилищни дейности, които спомагат за по – добрата организация на свободното време и са насочени към развитие на личностния и творчески потенциал на учениците;
* Повишена мотивация на учениците за участие в образователния процес, олимпиади, конкурси и състезания;
* Развитие и укрепване на формите на ученическо самоуправление;

1. Активно взаимодействие с родителската общност, сътрудничество и активни връзки с общественост и публични институции:

* Изградена устойчива образователна система с безусловна публичност и прозрачност на управление и състояние;
* Засилване ролята на родителите при определяне на цялостната политика на училището;
* Удовлетворени очаквания на родителите;
* Отваряне на училището към социалната сфера;
* Популяризиране постиженията на ученици и учители;

**Индикатори за измерване на ефективността от реализиране на планираните дейности:**

* Срочен и годишен успех на учениците по учебни предмети;
* Поддържане на тенденцията на растеж на резултати на НВО и ДЗИ;
* Брой участници и резултати на олимпиади, конкурси, състезания и други творчески изяви;
* Брой отсъствия на учениците от учебни занятия;
* Брой на изоставащите ученици;
* Брой ученици със СОП, с изявени дарби, с обучителни трудности и в риск от отпадане от училище, за което е организирана подкрепа за личностно развитие;
* Брой ученици, преждевременно напуснали образователната система;
* Брой учители участвали в квалификационни форми и придобили по – високо ПКС;
* Брой разработени и реализирани национални и международни проекти и програми;
* Брой проведени публични изяви в полза на училището и общността с активното участие на родители и заинтересовани страни;
* Брой публикации и изяви в средствата за масова информация;

**Администриране**

Планът е разработен на базата на обобщен анализ на силните и слабите страни на училището и установените потребности в сферата на качеството на образователния процес. Част от предвидените мерки и дейности за постигане на целите не изискват финансиране. Те зависят от активната намеса на човешки фактор чрез прилагането на меки мерки, политики и дейности.

Дейностите, които предполагат финансови средства, се осигуряват от: делегирания бюджет на училището; средства от проекти и програми, финансирани от ЕС и др.

Финансирането от делегирания бюджет се определя спрямо броя на учениците за съответната учебна година, Закона за публичните финанси, чл. 4 от Наредбата за финансирането на институциите в системата на предучилищното и училищното образование.

Предвижда се актуализация на стратегията да се извършва при необходимост. Мониторингът по изпълнение на предвидените в плана дейности е приоритет на ръководството на училището с активното участие на Обществения съвет като орган за граждански контрол и на амбицията на преподавателите.